**วันอาทิตย์ที่ 15 สิงหาคม 2021**

**สิ่งดีทั้งปวงที่อยู่ภายในเรา**

จุดประสงค์ของคำเทศนานี้ คือเพื่อให้ท่านเรียนรู้และรับรู้ว่าพระคริสต์ทรงอยู่ในท่าน และเนื่องจากพระคริสต์ทรงอยู่ ในท่าน สิ่งดีทั้งปวงที่อยู่ในพระคริสต์จึงอยู่ภายในท่านด้วย พระเจ้าได้ทรงใส่สิ่งทั้งปวงที่ท่านจำเป็นจะต้องมีไว้ในพระคริสต์แล้ว และพระองค์ทรงให้พระคริสต์อยู่ภายในท่านเมื่อท่านเริ่มยอมรับและพูดสิ่งที่อยู่ภายในท่านผ่านทางพระคริสต์ ชีวิตของท่านจะเปลี่ยนแปลง และท่านจะเริ่มชนะในชีวิตของท่าน การเปิดเผยสำแดงถึงสิ่งดีทั้งปวงที่อยู่ภายในท่านในพระเยซูคริสต์เป็นกุญแจสำคัญที่นำไปสู่ชัยชนะในชีวิต

ฟีเลโมน 1:4-6 THSV11 4 ข้าพเจ้าขอบพระคุณพระเจ้าของข้าพเจ้าเสมอ เมื่อระลึกถึงท่านในการอธิษฐานของข้าพเจ้า 5 เพราะข้าพเจ้าได้ยินเรื่องความรักและความเชื่อของท่านที่มีต่อพระเยซูองค์พระผู้เป็นเจ้า และต่อธรรมิกชนทุกคน 6 ข้าพเจ้าอธิษฐานขอให้การที่ท่านมีส่วนร่วมในความเชื่อจะเกิดผลมากในความรู้ซึ้งถึงสิ่งดีทุกอย่างที่เรามีในพระคริสต์

1. พระเยซูคริสต์ทรงเสด็จมาเพื่อที่เราจะมีชีวิตของพระเจ้าอยู่ภายในเราเหมือนที่อาดัมมีในตอนเริ่มแรก -  ปฐมกาล 2:7, ยอห์น 4:10-19, ยอห์น 10:10
2. คริสเตียนเป็นภาชนะที่บรรจุชีวิตของพระเจ้า - 2 โครินธ์ 4:7-13
3. พระเจ้าได้ทรงใส่สิ่งทั้งปวงที่เราจำเป็นจะต้องมีไว้ในพระคริสต์แล้ว เพราะพระองค์ทรงทราบว่าพระองค์จะทรงให้พระคริสต์อยู่ภายในเรา - โคโลสี 1:19, 26-27, โคโลสี 2:10-13

สรุป: สิ่งดีทั้งปวงได้ถูกใส่ไว้ภายในท่านแล้วโดยผ่านทางพระเยซูคริสต์เมื่อท่านได้ต้อนรับองค์พระเยซูคริสต์มาเป็น พระผู้ช่วยให้รอด ท่านเป็นภาชนะที่บรรจุชีวิตของพระเจ้า เมื่อคริสเตียนได้รับการเปิดเผยสำแดงและรับรู้ถึง ความจริงนี้ ยอมรับและพูดสิ่งที่พวกเขามีอยู่ภายในพวกเขา พวกเขาจะอิ่มเอมใจและเริ่มมีชัยชนะในชีวิต

คำถามอภิปราย:

1. เรารู้ได้อย่างไรว่าพระเจ้าทรงต้องการให้เรามีชีวิตของพระองค์?
2. การเป็นภาชนะที่บรรจุชีวิตของพระเจ้าหมายความว่าอย่างไร?
3. การรับรู้ถึงสิ่งดีทั้งปวงที่อยู่ภายในท่านในพระคริสต์หมายถึงอะไร?